**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Feladatlap Kapitány Máté Magvas fejtörő 2021/Nyár**

 **név 3. osztály**

1. **Előzetes beszélgetés: Mi jut eszedbe ezekről a szavakról?**

törpe elixír fejtörő képzelet „pernyikek”

1. **Bemutató olvasás: A pernyikek a következő mesében szerepelnek: Kapitány Máté: Magvas fejtörő**

**Jegyezd meg, mik a „pernyikek”?**

1. **Csoportokban dolgozzuk fel a mesét, de előtte várom a választ: mik a „pernyikek”?**

Fekete, apró, halálos csípésű, szárnyas, kis teremtmények

*Szorgalmi feladatnak adható: Rajzold le, milyenek a pernyikek?*

1. **Csoportok: I. II. III. IV.** **V.** A*mesét 5 részre osztottam! Mindegyik csoport kap egy meserészletet, abból kell dolgoznia!*

**a; csoportfeladat: Kösd össze az összetartozó szavakat!**

1. **Ubul lány II. gyógyító törpe III. lebegő teremtmények**

**varázs kisfiú idős tó szárnyas piros mag**

**király mag föld alatti elixír éteri illat láda**

 **IV. megfelelő pillanat lila mag V. vidámabb elixír**

 **erős hajtás zöld mag segítő édesapa**

 **b; csoportfeladat: Húzzátok alá a kérdésekre a válaszokat a meserészletben!**

1. - Hány, és milyen színű mag lapult Ubul tarisznyájában?
* Kitől vette?
1. - Most min keresztül vezet vándorútja?
* Minek a megszerzéséért indult útnak annak idején?
1. - Mi történik azzal, aki a föld alatti tó vízébe lép?
* Mire jó a piros, a lila és a zöld mag?
* Mi szállt fel a piros mag belsejéből?
* Mi lett a hatása?

 **IV.** - Mi történt, mikor Ubul kettéharapta a lila magot?

* Mi történt, mikor kettéroppantotta a zöld magot?
* Mit szerzett meg a ládából?
1. - Miben volt biztos Ubul?
2. **Mindegyik csoport feladata: Milyen tulajdonságok illenek Ubulra? Húzzátok alá!**

nemtörődöm érdektelen problémamegoldó fantáziadús

segítőkész irigy félős bátor aggódó

1. **Záró beszélgetés:**
* Mi tetszett ebben a mesében?
* Van – e kapcsolat ebben a történetben mese és valóság között?
* Szerintetek milyen volt apa és fia között a kapcsolat?
1. **Szorgalmi feladat: Rajzolj! Milyenek a pernyikek?**

**Kapitány Máté: Magvas fejtörő**

**Megoldások:**

 **I. csoport**

 Ubul tarisznyájában három mag lapult, egy piros, egy lila meg egy zöld héjú. A magokat a pókdombi varázslótól vette, aki váltig állította, ennél különb varázsmagokat még a föld nem hordott a hátán.

 Ubul mögött hosszú és emlékezetes vándorút állt. Kiszabadította az ezüstnyakú királylányt a mindig éhes óriás tornyából, legyőzte a lápvidéki alakváltó banyát, megtalálta az álmatlan Izbóg király elgurult álmait, a reggel páráján hajózott és a lenyugvó nap sugaraiból font hidat egy szakadék felett, hogy csak néhány kalandját említsük. A magokat azonban eddig nem kellett felhasználnia.

**a; Ubul – kisfiú, varázs – mag, király – lány**

**b; - Ubul tarisznyájában 3 mag lapult, egy piros, egy lila, meg egy zöld héjú.**

* **A pókdombi varázslótól.**
1. **csoport**

 Ám most különösen sötét helyre vezette útja, a kapzsi törpék bányáján keresztül. Ahogy végiglépdelt a tágas csarnokokon, hallotta, hogy a szorgos népség mint pusmog róla, de valahányszor hozzájuk szólt volna, a törpék elfordultak, és folytatták a sziklafalak csákányozását. Volt köztük mégis egy, akibe több megértés szorult, egy idős, hajlott hátú törpe, aki szigorú arccal azt mondta:

* Vigyázz, fiam, mert olyan helyre igyekszel, ahonnan még emberfia nem tért vissza.

 Ubul tudta jól, hogy a föld alatti tó veszedelmes hírű, de azért megköszönte az öregnek a figyelmeztetést. Nem kellett sokáig baktatnia a Magvas fejtörő 23 tárnákban. A sötétben hamarosan felfénylett a tó vize. A tó felett, a semmiben, ott lebegett a láda, benne az elixírrel, amivel a fiú haldokló édesapját szerette volna meggyógyítani. Ezért az elixírért indult útnak annak idején.

**a; gyógyító – elixír, idős - törpe, föld alatti - tó**

**b; - A kapzsi törpék bányáján keresztül.**

* **Az elixírért indult útnak.**
1. **csoport**

 De hogyan éri el a magasban lebegő ládát? A föld alatti tó vízébe nem léphet, mert akkor nyomban kővé dermed. A tó körül, megannyi intő jelként, élettelen férfi- és nőszobrok nyúltak a láda felé, egyik lábuk a vízben, másik a parton. A láda körül ráadásul hemzsegtek a levegőben a fekete pernyikek, ezek az apró, de halálos csípésű, szárnyas kis teremtmények.

 Ubul letelepedett a földre, és kivette tarisznyájából a varázsmagokat. Hogyan is mondta a pókdombi varázsló? „A piros mag adjon oly illatot, mitől minden lény a fejét veszti; a lila legyen létrád, mi a magasságot elnyeli; s a zöld legyen az eszköz, mi az alkalmas pillanatot teremti.” Ubul sokáig törte a fejét, hol a magokat, hol a tavat, a pernyikeket és a ládát figyelve. Aztán felegyenesedett, és elhajította a piros magot. A mag nekicsapódott egy sziklának, széthasadt, és belsejéből éteri illat szállt fel. A pernyikek raja sötéten mozgó fellegként az illat irányába röppent.

**a; lebegő – láda, szárnyas - teremtmények, éteri illat – piros mag**

**b; - Kővé dermed.**

* **A piros mag adjon oly illatot, mitől minden lény a fejét veszti; a lila legyen létrád, mi a magasságot elnyeli; s a zöld legyen az eszköz, mi az alkalmas pillanatot teremti.”**
* **Belsejéből éteri illat szállt fel.**
* **A pernyikek raja sötéten mozgó fellegként az illat irányába röppent.**
1. **csoport**

 Ubul tudta, gyorsan kell cselekednie. Kettéharapta a lila magot, s mihelyst a földre hajította, a mag belsejéből spirálisan tekergő, vastag és erős hajtás szökkent a magasba. Ubul ügyesen felkapaszkodott rajta, egészen a ládáig. Ekkor vette észre, hogy a láda fedele hol kinyílik, hol bezárul, de olyan sebességgel, hogy lehetetlennek tűnt belenyúlni és kikapni belőle az elixírt tartalmazó fiolát.

 Ubul kettéroppantotta a zöld héjú magot, mire az idő mintha megnyúlt volna, egyszeriben lelassult. A fiú így a megfelelő pillanatban a ládába nyúlt, és megszerezte a fiolát. Ekkor nagyot lökött rajta a spirálisan növekvő hajtás, és Ubul csak repült, repült felfelé, ki a bányából, ki a fullasztó félhomályból, egyenesen a szobájába.

 – Ubul, gyere, kisfiam, gyere nyugodtan!

**a; megfelelő pillanat – zöld mag, erős hajtás – lila mag**

**b; - A mag belsejéből spirálisan tekergő, vastag és erős hajtás szökkent a magasba.**

* **Az idő mintha megnyúlt volna, egyszeriben lelassult.**
* **Megszerezte a fiolát.**
1. **csoport**

 Édesapja hangját hallotta. Ubul felállt a földről, eltette játékait, és átment édesapja szobájába. Látta, hogy apja még mindig az ágyban fekszik, de az arca mintha élénkebb, vidámabb lenne, mint az elmúlt napokban.

 A fiú biztos volt benne, hogy az elixír segített rajta, még akkor is, ha apjának erről fogalma sincs.

**a; vidámabb - édesapa, segítő – elixír**

**b; A fiú biztos volt benne, hogy az elixír segített rajta, még akkor is, ha apjának erről fogalma sincs.**

**5. feladat: problémamegoldó, fantáziadús, segítőkész, bátor, aggódó**